Vjerska  sloboda 

p.  Thomas  Crean  O.P.,  govor  održan  5.  prosinca  2005. 


Zašto  bi  se,  u  ovoj  godini  milosti  2005.,  katolici  trebali  zanimati  za  pitanje  vjerske 
slobode?  Čini  se  da  postoji  rašireno  vjerovanje  unutar  Crkve  daje  to  pitanje 
zapravo  riješeno.  Okarakterizirat  ću,  ili  možda  karikirati,  ovo  rašireno  vjerovanje 
na  ovaj  način:  u  prvim  stoljećima  kršćanstva,  Crkva  se  pouzdavala  da  će  Božja 
milost  učiniti  i  očuvati  čovjeka  kršćaninom  i  tako  su  prava  savjesti  bila  poštovana; 
nakon  Konstantinova  obraćenja,  katoličke  su  države  došle  u  stanje  koje  je  završilo 
korištenjem  sile  u  službi  Evanđelja,  kršeći  tako  prava  savjesti;  napokon  Drugi  je 
vatikanski  koncil  završio  ovo  praktički  negiranje  Evanđelja  proglašavajući  vjersku 
slobodu  naukom  Crkve  i  odlučujući  da  se  kršćanstvo  ponovno  mora,  kao  u  prvim 
stoljećima,  pouzdavati  samo  u  Božju  milost  kao  svoju  zaštitu,  a  ne  u  ljudsku  silu. 

To  je,  bez  sumnje,  karikatura  u  smislu  da  bi  se  tek  rijetki,  ako  uopće  ikoji,  uvaženi 
katolički  teolog  izrazio  na  tako  banalan  način;  pa  ipak,  čini  se  da  se  nešto  vrlo 
slično  tom  pogledu  podrazumijeva  pod  tvrdnjom  koju  često  čujemo,  daje 
Dignitatis  Humance,  deklaracija  Drugog  vatikanskog  koncila  o  vjerskoj  slobodi, 
dokument  „korjenite  promjene"  ili  čak  „revolucionarni"  dokument.  U  najmanju  je 
ruku  često  pretpostavljeno  da  su  pape  19.  stoljeća  koji  su  pisali  o  temi  vjerske 
slobode  pogriješili  i  daje  njihova  pozicija  odbačena  Drugim  vatikanskim  koncilom. 
To  je  bilo  mišljenje,  na  primjer,  glavnog  autora  Dignitatis  Humance,  isusovca  oca 
Johna  Courtneya  Murraya.  Čak  i  oni  koji  ove  pape  ne  okrivljuju  za  doktrinalnu 
pogrješku  čine  se  sklonima  vjerovati  da  su  njihove  riječi  bile  relevantne  samo  za 
određeno  vrijeme  u  povijesti  u  kojemu  su  živjeli  i  da  stoga  nisu  svevremenski 
dogmatski  proglasi.  Takvim  se  čini,  na  primjer,  ton  nekih  opažanja  kardinala 
Ratzingera  1990.  na  tiskovnoj  konferenciji  obilježavajući  objavu  dokumenta  o 
odnosu  između  teologa  i  učiteljstva.  Pa  ipak,  još  od  promulgacije  Dignitatis 
Humance  7.  prosinca  1965.,  tek  je  malen  broj  katolika  ustrajao  da  Crkva  ima 
dosljedno,  svevremensko  i  stoga  nepromjenjivo  učenje  o  vjerskoj  slobodi  i  da  je 
ovo  učenje,  u  najmanju  ruku  zamagljeno  deklaracijom  Drugog  vatikanskog 
koncila.  Dobro  je,  na  primjer,  znano  daje  njegovo  zaprepaštenje  onime  što  je  držao 
za  odbacivanje  tradicionalnog  nauka  od  rimskih  autoriteta  bilo  važan  razlog  odluke 
nadbiskupa  Lefebvrea  da  zaredi  četiri  nasljednika  u  lipnju  1988.  Rasprava  o 
vjerskoj  slobodi  zapravo  se  nastavlja  do  današnjega  dana  i  još  nije  razrješena  niti 
jednim  javnim  činom  učiteljstva. 

Ovo  nam  pokazuje  prvi  razlog  zbog  kojeg  bi  se  katolici  trebali  zanimati  za  to 
pitanje.  Vjera  Crkve,  na  što  svakako  nikoga  ovdje  ne  trebam  podsjećati,  ne  može  se 
„mijenjati";  stoga  ako  mnogi  vide  dokument  kojim  se  utvrđuje  katolički  nauk  kao 
„revolucionaran",  kako  je  Dignitatis  Humance  viđen  od  tako  različitih  ljudi  kao 


što  su  Marcel  Lefebvre  i  Hans  Kung,  tu  se  nalazi,  u  najmanju  ruku,  nešto  za 
istražiti. 

Drugi  razlog  zbog  kojega  bismo  se  trebali  zanimati  za  pitanje  vjerske  slobode  je 
onaj  praktični.  Kažem  to  iako  bismo  lako  mogli  biti  u  napasti  misliti  ovako  u 
čitavoj  raspravi:  „Zašto  je  sve  ovo  zapravo  bitno?  Naposljetku,  mi  katolici 
ionako  nismo  u  položaju  da  namećemo  zakonska  ograničenja  drugim 
religijama,  čak  i  kada  bismo  to  željeli44.  Istina  je,  naravno,  da  se,  ljudski  gledano, 
ne  čini  vjerojatnim  da  će  ijedna  zemlja  zapadnoga  svijeta  za  našega  životnoga 
vijeka  prisvojiti  politiku  snažne  obrane  katoličke  vjere;  a  ipak,  koliko  god  da  smo 
daleko  od  idealnog,  moramo  znati  što  je  idealno  ako  želimo  popraviti  sadašnje 
stanje.  Stoga  se  čak  i  danas  na  području  vjerske  slobode  javljaju  praktična  pitanja 
koja  od  nas  zahtijevaju  da  znamo  što  je  uistinu  crkveno  učenje.  Evo  primjera 
uzetog  iz  Daily  Telegrapha.  To  je  priča  koja  se  pojavila  1.  studenog  ove  godine 
[2005.].  '  . 

[Slijedio  je  kratak  članak  koji  govori  kako  je  zatvorenicma,  koji  su  tvrdili  da  su 
,,  pogani  doveden  vrač  koji  bi  im  pomogao  čarati .] 

Ovdje  imamo  primjer  duhovne  aktivnosti  koja  je,  pravo  govoreći,  demonska. 
Mjesni  evangelički  pastor  bio  je  preblag:  to  nije  približavanje  okultnom,  to  jest 
okultno.  Pa  ipak,  upravitelj  zatvora  kaže,  bez  sumnje  istinito,  da  ga  zakoni  o 
ljudskim  pravima  obvezuju  da  to  financira  i  omogući.  Pitanje  koje  nas  zanima  je 
zahtijeva  li  ovo  Katolička  crkva?  I  ako  je  odgovor  ne,  kako  to  može  biti  pomireno  s 
glavnom  tvrdnjom  Dignitatis  Humance  da  „nitko  ne  smije  biti  sprječen  da  djeluje 
u  skladu  sa  svojim  uvjerenjima  u  religijskim  pitanjima,  privatno  ili  u  javnosti, 
sam  ili  u  zajednici  s  drugima"? 

Sve  je  ovo  bio  uvod.  U  ostatku  razgovora  želim  učiniti  dvije  stvari.  Prvo,  detaljnije 
objasniti  zašto  je  toliko  mnogo  ljudi  vjerovalo  da  postoji  proturječje  između  učenja 
Drugog  vatikanskog  koncila  i  prijašnjeg  crkvenog  učenja.  Drugo,  pogledati  razne 
moguće  odgovore  na  ovu  poteškoću. 

Za  početak,  stoga,  kao  što  bi  i  branitelji  i  protivnici  Dignitatis  Humance  priznali, 
pape  19.  stoljeća  naučavali  su  određeni  stav  o  vjerskoj  slobodi  koji  se  moglo  naći  u 
standardnim  teološkim  udžbenicima  u  predvečerje  Drugog  vatikanskog  koncila.Taj 
bi  se  stav  mogao  sažeti  sljedećim  iskazima.  Nitko  ne  smije  biti  prisiljen  prihvatiti 
katoličku  vjeru  protiv  svoje  volje.  Nitko  ne  smije  biti  spriječen  u  djelovanju  po 
svojim  religijskim  uvjerenjima  u  privatnosti.  Oni  koji  su  odgovorni  za  očuvanje 
općega  dobra  bilo  kojeg  društva  moraju  štititi  i  promicati  pravu  vjeru  jer  je  ona 
suštinski  dio  općega  dobra.  U  društvu  gdje  su  svi  ili  gotovo  svi  građani  katolici,  to 
bi  obično  značilo  ograničenje  širenja  nekatoličkih  religija  i  kruženja  nekatoličke 
propagande.  Tako  je  papa  Pio  IX.  u  Syllabusu  osudio  stav  da  više  nije  poželjno  da 
katolička  vjera  bude  jedincata  vjera  društva  do  te  mjere  da  su  isključeni  svi  ostali 
oblici  štovanja.  Ipak,  zbog  nekog  srazmjernog  razloga,  može  biti  dozvoljeno 


tolerirati  javnu  prisutnost  nekatoličkih  religija  u  društvu.  Primjeri  takvih 
srazmjernih  razloga  bili  bi  izbjegavanje  građanskih  nemira  i  želja  da  se  ne  stvore 
predradsude  nekatolika  prema  Crkvi.  Ipak,  ovo  je  samo  snošljivost  dana 
nekatoličkim  religijama  zbog  razboritosti  ili  milosrđa,  a  ne  pravo  koje  bi  im  strogo 
po  pravdi  trebalo  biti  dano.  Lav  XIII.  pojašnjava  zadnju  točku  na  ovaj  način  u 
svojoj  enciklici  Libertas  Humana  iz  1888.  godine: 

Sam  Bog,  koji  sve  ima  u  svojoj  Providnosti,  iako  je  beskrajno  dobar  i  sve 
može  učiniti,  ipak  dozvoljava  mnoga  zla  u  svijetu,  dijelom  da  veća  dobra  ne  bi 
bila  spriječena,  dijelom  da  ne  bi  proizašla  veća  zla.  U  upravljanju  društvima, 
ispravno  je  nasljedovati  Vladara  Svijeta  i,  budući  da  ljudska  vlast  ne  može 
spriječiti  svako  zlo,  ona  mora  „priznati  i  ostaviti  nekažnjenim  mnoge  stvari 
koje  će  već  biti  ispravno  osvećene  Božjom  Providnošću.“  Pa  ipak,  u  takvim 
okolnostima ,  ako  zbog  općeg  dobra,  i  samo  zbog  tog  razloga,  ljudski  zakon 
može  ili  mora  strpljivo  podnositi  zlo,  ipak  on  niti  može  niti  mora  odobravati 
ga  ili  željeti  ga per  se,  jer  je  zlo,  budući  da  je  manjak  dobra,  per  se 
suprotstavljeno  općem  dobru,  koje  zakonodavac  mora  željeti  i  na  koje  mora 
paziti  najbolje  što  može. 

Lav  XIII.  izričito  je  govorio  u  ovome  odlomku  o  stavu  katoličke  države  prema 
nekatoličkim  religijama  i  fiozofijama.  U  enciklici  Immortale  Dei,  objavljenoj  tri 
godine  ranije,  on  je  već  napomenuo  da  su  krive  ideje  o  moralnosti  i  vjeri  među 
stvarima  koje  je  država  dužna  potisnuti:  „Nije  ispravno  da  se  štogod 
suprotstavljeno  krjeposti  i  istini, “  napisao  je  papa,  „  iznosi  pred  oči  naroda 
izazivajući  napast  ili,  još  gore,  da  je  tome  dodijeljena  povlastica  i  zaštita 
zakona.“  Drugim  riječima,  idealna  situacija  je  situacija  katoličke  države  u  kojoj 
ostalim  religijama  nije  dopušteno  širiti  i  promovirati  se  u  javnome  prostom  i  to 
zbog  vječnog  spasenja  svih  građana.  Ipak,  u  državama  gdje  već  postoji  mješavina 
vjera,  razboritost  i  ljubav  mogu  zahtijevati  snošljivost,  no  ne  više  od  snošljivosti, 
prema  nekatoličkim  religijama,  čak  i  na  javnom  području. 

Dajući  ovakvo  učenje,  pape  19.  stoljeća  nisu  stvarali  nauk  ex  nihilo.  Naprotiv,  oni 
su  slijedili  predaju  Crkve  kako  je  izražena,  na  primjer,  u  učenju  sv.  Tome 
Akvinskog  u  13.  stoljeću.  U  svojoj  Summi  Theologice  Anđeoski  naučitelj  kaže, 
stavivši  na  stranu  poseban  slučaj  židovskog  štovanja  koji  mora  biti  dozvoljen  iz 
razloga  što  daje  svedočanstvo  kršćanskoj  vjeri,  da  obredi  nevjernika  ne  trebaju, 
sami  po  sebi,  biti  podnošeni  od  strane  države.  Ipak,  dodaje  da  bi  oni  trebali  biti 
podnošeni  kada  će  to  pomoći  izbjegavanju  većeg  zla  kao  što  je  sablazan  ili  postići 
neko  dobro,  kao  što  je  postepeno  privođenje  nevjernika  vjeri  i  tako  spasenju.  On 
zaključuje:  „Iz  tog  razloga,  Crkva  je  ponekad  podnosila  čak  i  obrede 
krivovjeraca  i  pogana,  kad  su  bili  prisutni  u  velikome  broju.’ 

Ovo  učenje  nije  započelo  srednjim  vjekom.  U  razdoblju  crkvenih  otaca,  na 
primjer,  i  sv.  Augustin  i  sv.  Ivan  Zlatousti  ističu  pravo  građanske  vlasti  da  spriječe 
nekatolicima  da  šire  svoje  religije  kada  se  god  to  može  razborito  pokušati.  Tako  u 


svojem  tumačenju  prispodobe  o  žitu  i  kukolju,  Zlatousti  piše  da  Gospodnje  riječi  o 
ne  čupanju  korova  prije  žetve  ne  „zabranjuju  sva  ograničenja  krivovjercima 
[jer]  im  sloboda  govora  uistinu  može  biti  oduzeta,  a  njihove  sinode  i  njihove 
ispovijesti  mogu  biti  slomljene," 

Čak  i  nakon  cijepanja  srednjovjekovnog  kršćanstva  koje  je  uzrokovala 
reformacija,  veliki  crkveni  naučite lj i  nastavili  su  isticati  dužnosti  katoličkih 
knezova  da  očuvaju  njihove  posjede  slobodnima  od  vjerskog  pluralizma.  Sv.  Franjo 
Saleški  rekao  je  1598.  godine  vojvodi  Karlu-Emanuelu:  ‘Jao,  gospodine,  pustiti 
protestantske  službenike  u  ovu  zemlju  znači  izgubiti  vašu  vlast  i,  osim  toga, 
izgubiti  raj,  čiji  je  jedan  pedalj  vrjedniji  od  čitava  svijeta,’  U  predvečerje 
francuske  revolucije,  sv.  Alphonz  Liguori  pisao  je  svim  katoličkim  knezovima, 
savjetujući  ih  o  njihovim  dužnostima  stremljenja  protiv  neprijatelja  Crkve.  On  je 
izjavio  da  ‘ne  smiju  oklijevati  u  progonjenju  iz  svoga  kraljevstva  svakog 
propovjednika  bezbožnosti  niti  u  zapljenjivanju  na  granici  svih  književnih 
djela  koja  su  zagađena  pogubnim  naucima’.  To  je,  kaže  svetac,  njihova  goruća 
dužnost. 

To  je  predaja  koju  su  pape  19.  stoljeća,  osobito  Grgur  XVI.,  Pio  IX.  i  Lav  XIII. 
održali  svojim  enciklikama  i  pobudnicama.  Naravno,  s  vremenom  je  sve  više 
postalo  nemoguće  to  staviti  u  praksu,  kako  su  i  sami  pape  priznali;  ali  još  uvijek 
nalazimo  tradicionalni  nauk  koji  je  očuvan  kao  idealan  odobrenim  teološkim 
priručnicima  iz  prve  polovice  20.  stoljeća  i  u  standardnim  djelima  vrijednim 
spomena  kao  što  je  francuski  Dictionnaire  de  Theologie  Catholique.  Otac  Dominik 
Prammer,  na  primjer,  kaže  u  svom  priručniku  moralne  teologije  da  nekršćanima 
može  biti  silom  onemogućeno  promicanje  njihovih  vjerovanja  protivnih  Katoličkoj 
crkvi  i  utvrđuje  daje  potreban  ozbiljan  uzrok,  gravis  causa,  za  kršćanskog  vladara 
da  dozvoli  javno  nekato ličko  štovanje.  Dictionnaire  de  Theologie  Catholique  sa 
svoje  strane  utvrđuje  da  snošljivost  prema  nekatoličkim  religijama  nije  stvar 
pravde,  jer  zabluda  po  sebi  nema  nikakvih  prava,  nego  im  je  snošljivost  dodijeljena 
bilo  da  se  izbjegne  veće  zlo  ili  da  se  ostvari  neki  dobar  cilj. 

Nisam  svjestan  niti  jednog  odobrenog  autora  koji  je  dovodio  ovo  učenje  u  pitanje. 
Iako  su  kasniji  predkoncilski  pape  precizirali  nauk  koji  su  naučavali  njihovi 
predhodnici,  nitko  od  njih  nije  im  nikada  proturječio  ili  sugerirao  da  nekatoličke 
religije  mogu  biti  predmet  bilo  čega  drugoga  doli  snošljivost  države.  Zanimljiv 
svjedok  stanja  katoličkog  nauka  u  samo  predvečerje  Drugog  vatikanskog  sabora  je 
shema  izrađena  za  koncil  od  strane  teološke  komisije  kojom  je  predsjedao  kardinal 
Ottaviani.  Ovaj  je  dokument  naslovljen,  O  odnosima  između  Crkve  i  države  i  o 
vjerskoj  snošljivosti.  On  jasno  iznosi  tradicionalno  učenje  Crkve  o  pravu  katoličke 
države  da  ograniči  javna  iskaze  drugih  religija  i  da  obrani  svoje  građane  od  širenja 
krivih  nauka.  Također  prepoznaje  da  opće  dobro  Crkve  i  države  može  zahtijevati 
snošljivost  prema  nekatoličkim  religijama. 


Ovaj  je  dokument,  naravno,  zajedno  sa  svim  pripremnim  shemama  doli  jedne,  bio 
odbačen  na  samom  početku  Drugog  vatikanskog  sabora.  Na  njegovo  je  mjesto 
postavljen  dokument  koji  je  sastavilo  Tajništvo  kardinala  Bea  za  promicanje 
jedinstva  kršćana  naslovljen  Sloboda  štovanja.  To  je  bio  dokument  koji  će 
naposlijetku  biti  promulgiran  kao  Dignitatis  Humana ?. 

Dokument  kardinala  Bea  pokazao  se  tako  kontroverznim  da  su  ga  koncilski  oci 
poslali  natrag  pet  puta  za  doradu  i  popravak  prije  nego  što  je  papa  bio  spreman 
promulgirati  ga.  Za  fascinantnu  priča  prolaska  tog  dokumenta  kroz  Koncil  ovdje 
nemamo  vremena.  Onima  koji  su  zainteresirani,  preporučio  bih  studiju  Michaela 
Daviesa  The  Second  Vatican  Council  and  Religious  Liberty.  Ono  što  nas  sada 
zanima  je  dokument  kakav  je  na  kraju  promulgirao  papa  u  prosincu  1965.  godine  - 
Dignitatis  Humance. 

Kako  se  učenje  Dignitatis  Humance  razlikuje  od  onoga  što  bismo  razumno  mogli 
nazvati  tradicionalnim  papinskim  učenjem  koje  sam  već  sažeo?  Tradicionalno 
učenje  započinje  dužnošću  onih  koji  imaju  vlast  da  paze  na  opće  dobro  i  ustraju  na 
važnosti  prave  religije  kao  ključne  komponente  općeg  dobra.  Ono  zaključuje  da  oni 
koji  su  na  položajima  vlasti  imaju  dužnost  promicati  pravu  religiju  i,  kao  posljedica 
toga,  zaustaviti  rast  krivih  religija,  utoliko  ukoliko  to  to  može  biti  učinjeno  bez 
ugrožavanja  većih  dobara.  Kao  što  je  papa  Pio  XII.  rekao  u  svom  govoru  Ci  riesce 
iz  1953.  godine,  ‘Ono  što  ne  odgovara  istini  ili  moralnoj  normi,  objektivno 
nema  pravo  postojati,  širiti  se  ili  biti  aktivirano’. 

Dignitatis  Humance,  s  druge  strane,  počinje  od  potpuno  drukčije  pretpostavke, 
one  o  dostojanstvu  ljudske  osobe.  On  tvrdi  da  je  jedna  posljedica  ljudske  slobode 
pravo  na  vjersku  slobodu.  Središnja  je  deklaracija  dokumenta,  čiji  je  dio  već  bio 
citiran,  ovakva: 

Ovaj  Vatikanski  sabor  izjavljuje  da  ljudska  osoba  ima  pravo  na  vjersku 
slobodu.  Takva  se  sloboda  sastoji  u  tome  što  svi  ljudi  moraju  biti  slobodni  od 
pritiska  bilo  pojedinaca  bilo  društvenih  skupina  ili  bilo  koje  ljudske  vlasti,  i  to 
tako  da  u  vjerskoj  stvari  nitko  ne  bude  primoravan  da  radi  protiv  svoje 
savjesti  ni  sprečavan  da  radi  po  svojoj  savjesti,  privatno  i  javno,  bilo  sam  bilo 
udružen  s  drugima,  unutar  dužnih  granica.  Osim  toga  izjavljuje  da  pravo  na 
vjersku  slobodu  ima  uistinu  svoj  temelj  u  samom  dostojanstvu  ljudske  osobe 
kako  je  poznajemo  i  iz  objavljene  Božje  riječi  i  iz  samoga  razuma.  To  pravo 
ljudske  osobe  na  vjersku  slobodu  treba  tako  priznati  u  pravnom  uređenju 
društva  da  ono  postane  građansko  pravo,  [prijevod  citata:  Deklaracija 
„Dignitatis  Humanae“,  Centar  za  promicanje  socijalnog  nauka  Crkve] 

Malo  poslije  Deklaracija  napominje  da  su  u  to  opće  pravo  na  vjersku  slobodu 
uključena  prava  vjerskih  zajednica  „da  ne  budu  smetane  da  javno  naučavaju  i 
očituju  svoju  vjeru  usmeno  i  pismeno“  i  „da  ne  budu  sprečavane  zakonskim 


sredstvima  ili  administrativnom  akcijom  građanske  vlasti  u  (...)  podizanju 
vjerskih  zgrada." 

To  da  nitko  ne  smije  biti  prisiljen  priznati  kršćansku  vjeru  protiv  svoje  volje, 
naravno,  nije  lcontroverzna  izjava.  To  je,  na  primjer,  učio  papa  Inocent  III.  na 
početku  13.  stoljeća.  Slično,  to  da  država  nema  pravo  miješati  se  u  privatne 
pobožnosti  neke  osobe,  pod  uvjetom  da  one  nisu  očigledno  u  suprotnosti  s 
prirodnim  zakonom,  također  nije  kontroverzno,  budući  daje  već  dugo  učeno 
konsenzusom  katoličkih  teologa  među  kojima  i  sv.  Tome  Akvinskog.  Ono  što  je 
vrlo  kontroverzno  i  na  prvi  pogled  izgleda  proturječno  tradicionalnom  učenju  je 
tvrdnja  da  nemoć  države  nije  ograničena  privatnim  prostorom,  nego  je  također 
proširena  na  javni  prostor.  Jer,  kao  što  smo  čuli,  Dignitatis  Humana?  potvrđuje 
pravo  štovanja  u  javnosti  zajedno  s  drugima  koji  dijele  ista  religijska  uvjerenja, 
pravo  gradnje  mjesta  štovanja  prilagođena  pojedinčevoj  religiji  i  (možda 
najkontroverznije)  pravo  navođenja  ostalih  da  se  priključe  pojedničevoj  religiji 
izgovorenom  ih  pisanom  rječju,  ne  isključujući  javna  sredstva  masovne 
komunikacije.  Ih,  preciznije,  proglašava  pravo  pojedinca  da  ne  bude  sprječavan  od 
strane  države  pri  vršenju  bilo  koje  od  ovih  stvari  unutar  određenih  ograda. 

Stoga,  dok  je  prijašnje  papinsko  učenje  ustrajalo  na  dužnosti  vladara  da  promiču 
opće  dobro  podržavajući  pravu  vjeru,  Dignitatis  Humance  proglašava  pravo 
građana  da  prakticiraju  „religiju"  generalno,  bez  ikakvog  sprječavanja  od  strane 
građanske  vlasti.  Tradicionalno  učenje  ustrajalo  je  na  pravu  istinite  vjere  i  govorilo 
o  mogućnosti  i,  u  određenim  okolnostima,  dužnosti  snošljivosti  prema  krivim 
vjerama.  Dignitatis  Humance  potpuno  se  uklanja  pojmovima  istinitosti  i  lažnosti  te 
niti  najednom  mjestu  ne  koristi  riječ  „snošljivost".  Tradicionalno  učenje  pravilo  je 
jasnu  razliku  između  privatnog  i  javnog  prostora,  učeći  da  država  ima  pravo 
nadzora  pa  čak  i  zatiranja  vjerske  aktivnosti  u  javnom  prostom,  ah  ne  u  privatnom 
prostoru.  Dignitatis  Humance  prepoznaje  razliku  između  ovih  dvaju  prostora,  ah  ne 
dopušta  da  religijska  aktivnost  smije  biti  ograničena  u  ijednome  od  njih. 
Naposlijetku,  tradicionalno  učenje  potvrđuje  pravo  Boga  i  Isusa  Krista  kao  Boga 
koji  je  postao  čovjekom  da  vlada  ne  samo  nad  pojedincima,  nego  također  nad 
dmštvima.  Dignitatis  Humance  ne  spominje  ovo  kraljevanje  Krista  nad  društvima. 

Srž  stvari  je  ovo.  Čini  se  da  Dignitatis  Humance  doslovno  shvaćena  kaže  da 
država  treba,  po  samoj  naravi  stvari,  dozvoliti  religijama  svih  vrsta  da  postoje  u 
njoj,  dok  tradicionalno  učenje  kaže  da  država  treba  dozvoliti  samo  katoličanstvo 
samo  po  sebi,  a  može  tolerirati  druge  religije  kad  to  zahtijevaju  posebne  vanjske 
okolnosti,  dakle  ne  sama  narav  stvari.  U  članku  pisanom  za  American 
Ecclesiastical  Review  1953.  godine,  kardinal  Ottaviani  ustrajao  je  da  nije  bilo 
promjene  papinskog  učenja  u  ovome  području  između  dana  Inocenta  III.  i  Pija  XII. 
i  da  su  načela  koja  su  pape  položili  ‘dio  baštine  katoličkog  nauka’.  Pa  ipak,  samo 
dvanaest  godina  kasnije,  Dignitatis  Humance  nije  potvrdio  ovu  baštinu  nauka  i 
mnogima  se  činilo  daju  odbacuje. 


Dignitatis  Humance  u  svome  uvodnom  poglavlju  tvrdi  da  tradicionalno  katoličko 
učenje  o  dužnostima  pojedinaca  i  društava  prema  pravoj  vjeri  ‘ostavlja 
netaknutim’,  ali  ne  kaže  ništa  o  naizgled  raskoraku  između  te  deklaracije  i 
tradicionalnog  učenja.  Sam  relator  dokumenta  -  službenik  čiji  je  posao 
predstavljanje  dokumenta  na  samome  koncilu  -  iskreno  je  priznao  daje  to  stvar 
koju  će  buduće  teološke  studije  trebati  rasvijetliti.  Tako  bih  u  ovom  posljednjem 
dijelu  govora  želio  razmotriti  različite  pokušaje  kojima  se  pokušalo  pomiriti 
tradicionalno  papinsko  učenje  s  Dignitatis  Humance  i  spomenuti  neke  probleme  s 
tim  pokušajima  te,  kao  zaključak,  ponuditi  moj  prijedlog  mogućeg  riješenja  ovoga 
problema. 

Kao  prvo,  ponekad  se  tvrdi  da  su  pape  19.  stoljeća  osudile  drukčiju  vrstu  prava  od 
prava  potvrđenog  Drugim  vatikanskim  koncilom.  Pape  su,  navodno, 
osudile  moralno  pravo  vjerske  slobode,  tj.  ideju  da  čovjek  ima  pravo  pred  Bogom 
prakticirati  bilo  koju  religiju  ili  niti  jednu,  kako  god  želi,  dok  Koncil  potvrđuje  ne 
moralno,  već  građansko  pravo  na  zaštićenost  od  vjerske  prisile  u  pitanjima  vjere. 
Ponešto  drukčiji  način  oblikovanja  ovoga  prijedloga  je  kazati  da  su  pape  osporavale 
pravo  postupanja  kako  je  tko  htio  u  pitanjima  vjere,  dok  je  Koncil  potvrdio  pravo 
da  osoba  ne  bude  spriječena  od  države  u  činjenju  onoga  što  bi  htjela. 

Problem  s  tim  prijedlogom  je  što,  iako  je  istina  da  su  predkoncilski  pape  osuđivali 
ekstreman  oblik  liberalizma  koji  je  upravo  spomenut  -  ideju  da  sam  Bog  nema 
prava  prigovoriti  čovjekovu  izbom  vjere  -  oni  su  također  osudili  stav  da  postoji 
prirodno  pravo  krivih  vjera  na  građansku  slobodu.  Razlog  tomu  je  to  što  je  pravo, 
kao  što  Lav  XIII.  objašnjava  u  Libertas  Humana,  moralna  vlast  koja  ne  može  imati 
za  svoj  cilj  nešto  neistinito  ili  nepravedno.  Kao  što  država  ne  može  pravedno 
priznati  nikakvo  prirodno  pravo  na  prakticiranje  pobačaja,  tako  isto  ne  može  prizati 
nikakvo  prirodno  pravo  na,  primjerice,  širenje  islama.  Kao  što  je  Pio  XII.  rekao, 
„ono  što  je  suprotno  istini  objektivno  nema  pravo  postojati44;  to  je  samo  po  sebi 
zlo  koje  može  biti  tolerirano,  kao  što  kaže  Lav  XIII.,  zbog  nekog  većeg  dobra. 

Stoga,  tvrditi  da  čovjek  nema  pravo  recimo  pokrenuti  islamsku  radio  stanicu 
osmišljenu  za  stvaranje  što  većeg  broja  obraćenika,  ali  da  ima  pravo  da  u  tome  ne 
bude  spriječen  od  strane  države  čini  se  nemogućim  pomiriti  s  tradicionalnim 
papinskim  učenjem.  Prijedlog  da  ima  prirodno  pravo  da  u  tome  ne  bude  spriječen 

V 

od  strane  države  čini  se  protivnim  nalogu  Lava  XIII.  u  Immortale  Dei  da  “Sto  se 
god  protivi  istini  ne  smije  biti  izneseno,  noseći  napasti,  pred  oči  čovjeka,  a  još 
manje  smije  biti  odobreno  zaštitom  od  strane  zakona.44 

Drugi  pokušaj  pomirenja  tradicionalnog  i  koncilskog  učenja  učinio  je  biskup  de 
Smedt  koji  je  bio  gore  spomenuti  relator  Dignitatis  Humance.  Priznajući  da  se 
može  činiti  da  su  neki  izrazi  u  ranijim  papinskim  dokumentima,  kada  su  (po  njemu) 
„uzete  iz  konteksta44  proturječni  Dignitatis  Humance,  biskup  de  Smedt  ustrajao  je 
na  tome  da  nema  pravog  proturječja,  nego  se  radi  o  razvoju  nauka.  On  je  tvrdio  da 
prava  osuđena  od  papa  19.  stoljeća  nisu  odbačena  sama  po  sebi,  nego  zbog  motiva 


s  kojima  su  ih  ljudi  toga  vremena  tražili.  On,  dakle,  kaže  da  su  slobode  štovanja  i 
propagande  osuđene  od  Grgura  XVI.  i  Pija  IX.  zato  što  su  bile  promicani  od 
racionalista  koji  su  željeli  potkopati  Katoličku  crkvu.  Na  sličan  način,  kaže  biskup, 
razlog  zbog  kojeg  Lav  XIII.  nije  dozvolio  mogućnosti  ičega  velikodušnijeg 
od  snošljivosti  prema  nekatoličkim  religijama  je  taj  da  su  u  njegovo  vrijeme 
zagovaratelji  vjerske  slobode  bili  antiklerikalci  koji  su  željeli  naštetiti  Crkvi.  Ali 
danas,  biskup  zaključuje,  oni  koji  promiču  vjersku  slobodu  ne  čine  to  zbog  averzije 
prema  Crkvi,  nego  zbog  poštovanja  dostojanstva  ljudske  osobe.  Biskup  objašnjava 
daje  to  dostojanstvo  plod  „polaganog  procesa  rasta  koji  se  odvijao  u  Crkvi  pod 
svjetlom  Duha  Svetoga".  Iz  toga  slijedi  da  ranije  osude  više  nisu  primjenjive. 

Da  budem  iskren,  ovaj  argument  mi  se  čini  nestvarnim.  Slika  koju  dočarava  je 
slika  reakcionarnih  papa  tako  razbješnjenih  od  strane  svojih  neprijatelja  da  više  ne 
mogu  napraviti  najosnovniju  razliku  između  filozofskog  stajališta  i  motiva  onih 
koji  ga  podržavaju.  Je  li  papi  Lavu  XIII.,  prvoklasnom  tomistu,  toliko  nedostajalo 
moći  apstraktnog  razmišljanja  da  nije  mogao  razlikovati  filozofiju  od  filozofa  i 
odlučiti  je  li  nauk  opasan  sam  po  sebi,  neovisno  o  motivima  zbog  kojih  ga  se 
poticalo?  Ako  je  Lav  XIII.  rekao  u  Libertas  Humana  da  su  lažne  religije  zlo  koje 
može  biti  tolerirano  od  strane  države  zbog  srazmjernih  razloga,  ali  ne  više  od  toga, 
pomalo  je  smiono  reći  daje  on  zapravo  mislio  da  su  ljudi  koji  promiču  prava  svih 
vjera  samo  da  bi  naštetili  Crkvi  loši  ljudi  i  da  bi  trebali  biti  zaustavljeni. 

Posljednji  pokušaj  pomirbe  tradicionalnog  i  koncilskog  učenja  koji  bih  želio 
razmotriti  danje  u  odgovoru  na  Dubiu  podnesenu  Kongregaciji  za  nauk  vjere  od 
strane  nadbiskupa  Lefebvrea.  39  Dubija  podnešene  su  Kongregaciji  za  nauk  vjere 
u  listopadu  1985.  Sljedeće  godine  nadbiskupu  je  poslan  privatni  odgovor  na 
francuskom,  napisan  od  strane  neimenovanog  teologa  koji  radi  za  Kongregaciju. 
Ovaj  tekst  nikad  nije  bio  objavljen,  niti  od  strane  Kongregacije  za  nauk  vjere,  niti 
od  strane  Bratstva  sv.  Pija  X.  i  nije  jasno  koji  autoritet  uživa.  Imao  sam  sreće  da 
vidim  kopiju  teksta  i  komentirat  ću  ga  s  pretpostavkom  (pošto  nije  bio  službeno 
promulgiran  od  Kongregacije  za  nauk  vjere)  da  ne  uživa  nikakav  autoritet  iznad 
onog  vezanog  za  anonimnog  autora  u  njegovom  osobnom  svojstvu  koje  ima  kao 
kvalificirani  teolog.  Čineći  tako,  naravno  da  nemam  namjeru  staviti  svoj  sud  iznad 
suda  Kongregacije. 

Autor  Odgovora  ne  osvrće  se  izravno  ni  na  jednu  od  39  dubija.  Ipak,  on  pokušava 
pokazati  mogućnost  usklađivanja  ranijeg  učenja  s  koncilskim  tekstom, 
dokumentom  kojeg  priznaje  nesumnjivom  novinom,  une  indiscutable  nouveaute.  U 
odgovoru  daje  nekoliko  argumenata  koje  smo  upravo  razmotrili  i  za  koje  sam 
predložio  da  nisu  uvjerljivi,  ali  također  i  drugi  argument  koji  drugdje  nisam  vidio. 
Pape  do  vremena  Pija  XII.,  bilježi  ovaj  autor,  učili  su  da  država  ima  pravo  i  dužnost 
sprječiti  širenje  vjerskih  zabluda,  ali  da  bi  se  one  također  mogle  tolerirati  zbog 
nekog  većeg  dobra.  Dignitatis  Human ce,  on  priznaje,  ne  govori  o  ovom  pravu  i 
dužnosti  države.  Zašto  ne?  Zato  što  je,  on  kaže,  „  Ideja  koncila  da  su 


dostojanstvo  svake  ljudske  osobe  i  mir  društva  uvijek  veće  dobro  nego  dobro 
zadobijeno  spriječavanjem  širenja  vjerske  zablude." 

Ovo  je  zanimljiv  argument.  Čini  se  kao  način  da  se  zadrži  načelo  naučavano  od 
papa  do,  i  uključujući,  Pija  XII.,  načelo  da  država  ima  osnovno  pravo  nadzirati 
vjersku  zabludu  osim  kada  je  snošljivost  potrebna  zbog  većeg  dobra,  ali  da  se  u  isto 
vrijeme  osigura  da  ovo  načelo  nikada  ne  može  staviti  u  praksu.  Prema  ovom 
teologu,  kada  bi  god  država  pokušala  iskoristiti  svoje  pravo  spriječavanja  širenja 
vjerske  zablude,  ona  bi  narušavala  veće  dobro  -  dostojanstvo  onih  koji  šire 
zablude. 

Bojim  se  da  niti  jedan  od  ovih  argumenata  ne  smatram  uvjerljivim.  Lako  je 
razumjeti  misao  da  pravo  ne  može  biti  opravdano  korišteno  u  određenim 
okolnostima.  Na  primjer,  možemo  reći  da  svećenik  ima  pravo  na  godišnji  odmor, 
ali  ako  u  župi  izbije  epidemija  pa  on  mora  biti  pri  ruci  ne  bi  li  podijelio  posljednje 
obrede  velikom  broju  ljudi,  tada  on  ne  može  opravdano  iskoristiti  svoje  pravo 
odlaska  na  odmor  dok  god  traje  epidemija.  Ali  što  nam  je  misliti  o  pravu  koje 
nikada  ni  načelno  ne  može  biti  opravdano  korišteno?  Ako  bi  biskup  rekao  jednom 
od  svojih  svećenika,  „Naravno  da  imaš  potpuno  pravo  na  godišnji  odmor,  ali 
ako  bi  ikada  zaista  uzeo  godišnji  odmor,  narušavao  bi  veće  dobro,  pravo 
vjernika  da  imaju  svećenika  u  svome  mjestu  svakoga  dana  u  godini,  i  stoga, 
dragi  oče,  bojim  se  da  nikada  ne  smiješ  uzeti  godišnji  odmor",  tada  bi  to 
vjerojatno  naljutilo  svećenika.  Pa  ipak,  argument  koji  ovaj  teolog  daje  u  svom 
odgovoru  nadbiskupu  Lefebvreu  čini  se  usporednim  s  tim  argumentom:  država  ima 
pravo  zaustaviti  širenje  vjerske  zablude,  kako  su  raniji  pape  kazali,  pa  ipak  ako  bi 
ona  to  ikada  učinila,  to  bi  bilo  narušavanje  većeg  dobra  i  stoga  država  zapravo 
nikada  to  ne  smije  napraviti.  Istina  je  zasigurno  da  pravo,  koje  po  prirodi 
stvari  nikada  ne  može  biti  opravdano  korišteno,  u  stvari  nije  nikakvo  pravo  -  no 
tada  bi  tradicionalno  učenje  bilo  krivo  kada  bi  tvrdilo  da  država  ima  pravo 
zaustaviti  širenje  nekatoličkih  religija. 

Do  sada  smo  proučavali  nešto  što  izgleda  kao  raskorak  između  koncilskog  i 
predkoncilskog  učenja  o  vjerskoj  slobodi  i  također  smo  pogledali  neke  pokušaje 
dokazivanja  da  se  samo  čini  kako  taj  rakorak  postoji,  pokušaje  koje  sam  ja  smatrao 
neuspješnima.  Što  bismo  trebali  zaključiti  iz  svega  ovoga?  Jedna  mogućnost  bila  bi 
dopustiti  da  zbilja  postoji  proturječnost  između  koncilskog  i  predkoncilskog  učenja 
i  daje  stoga  jedno  od  njih  pogrješno.  Bi  li  tradicionalno  učenje  moglo  biti  ono  koje 
je  u  krivu?  Čini  se  da  sam  Digni tatis  Humance  ne  dopušta  ovu  mogućnost  jer 
proglašava  da  ostavlja  tradicionalni  katolički  nauk  o  dužnostima  pojedinaca  i 
društava  prema  pravoj  vjeri  netaknutima.  Vjerujem  daje  također  problematično 
predložiti  da  su  tako  mnogi  crkveni  naučitelji,  kao  što  su  sv.  Augustin,  sv.  Ivan 
Zlatousti,  sv.  Toma  Akvinski,  sv.  Franjo  Saleški  i  sv.  Alfonz  Liguori  bili  u  krivu 
kada  su  naučavali  da  Bog  želi  da  katolički  vladari  očuvaju  svoj  teritorij  od 
nekatoličkih  religija  osim  kada  okolnosti  čine  snošljivost  nužnom. 


Bi  li  onda  bilo  moguće  daje  Dignitatis  Humance  u  zabludi?  Ipak  se  čini 
preuzetnim  to  tvrditi.  Iako  imamo  izjavu  samoga  Pavla  VI.  da  dokumenti  Drugog 
vatikanskog  koncila  nisu  kao  takvi  zaštićeni  nezabludivošću,  oni  se  ipak  čine 
spisima  učitelj stva  kojima  dugujemo  vjersku  poslušnost  uma  i  volje.  [1]  Stoga,  kao 
što  je  na  početku  obećano,  dati  ću  svoj  vlastiti  prijedlog  za  izlazak  iz 
ovoga  impassea.  Možda  ste,  u  citatima  koje  sam  citirao  iz  Dignitatis  Humance, 
uočili  da  su  slobode  javnog  slijeđenja  pojedinčeve  religije  u  društvu  s  drugima, 
slobode  građenja  građevina  prikladnih  za  pojedinčev  oblik  štovanja  i  slobode 
poticanja  ostalih  pisanom  i  izgovorenom  riječju  da  se  priključe  pojedinčevoj  religiji 
ograničene  ovom  skromnom  frazom:  „unutar  dužnih  granica".  Dalje  dokument 
objašnjava  kako  su  ova  ograničenja  zadana  zahtjevima  javnoga  morala  i  javnoga 
mira.  Drugim  riječima,  kada  bi  netko  tvrdio  daje  iskreni  sljedbenik  religije  koja 
uključuje  žrtvovanje  ljudi,  vlasti  bi  ga  još  mogle  spriječavati  i  taj  čovjek  ne  bi  se 
mogao  pozivati  na  pravo  javnog  djelovanja  prema  individualnoj  savjesti  u 
pitanjima  vjere.  Moje  pitanje  je  ovo:  Zašto  bi  pojam  javnog  morala  bio  ograničen 
samo  na  naravni  zakon?  Naposlijetku,  po  stvarnom  poretku  stvari  koji  Bog  želi, 
moralnost  je  dvojaka  -  naravna  i  nadnaravna.  Da  budemo  jednostavno  govoreći 
dobra  osoba  nije  nužno  samo  obdržavati  naravni  zakon,  nego  također  štovati  Boga 
u  vjeri,  ufanju  i  ljubavi.  Pa  ne  proizlazi  li  iz  toga  daje  prekršaj  protiv  javnog 
morala  počinjen  ne  samo  kada  netko  javno  krši  naravni  zakon,  na  primjer  ubijajući 
nevine  ljude,  nego  također  kada  god  javno  vrši  neko  djelo  koje  narušava  vjeru, 
ufanje  i  ljubav?  Ali  prakticiranje  nekatoličke  religije  i  poticanje  ostalih  da  joj  se 
pridruže,  kakva  god  daje  subjektivna  odgovornost  pred  Bogom  onoga  koji  to  čini, 
objektivno  je  grijeh  protiv  prave  vjere.  Stoga  su  takve  religije,  može  se  tvrditi,  u 
očima  Božjim  uvijek  narušavanje  javnoga  morala.  Tako  granice  vjerskoj  slobodi 
koje  Dignitatis  Humance  potvrđuje  zapravo  isključuju  sve  nekatoličke  religije. 

Moglo  bi  se  prigovoriti  da  ova  interpretacija  Dignitatis  Humance,  koja  bi  ga 
dovela  u  sklad  s  tradicionalnim  učenjima,  ide  protiv  očitog  značenja  teksta.  Ipak, 
zapravo  je  jedna  od  mnogih  upečatljivih  stvari  u  vezi  teksta  ta  da  on  nikada  ne 
spominje  imenom  niti  jednu  nekatoličku  religiju.  Niti  Židovi,  niti  muslimani,  niti 
hindusi,  niti  budisti,  niti  animisti,  niti  sljedbenici  bilo  koje  druge  religije  nisu 
poimence  spomenuti  u  koncilskom  dokumentu.  Jedina  vjera  koju  dokument 
poimence  spominje  je  katoličanstvo,  u  odlomku  u  kojem  kaže  da  ova  deklaracija  ne 
odstupa  od  tradicionalnog  učenja  o  dužnosti  ljudi  i  društava  prema  Katoličkoj 
crkvi.  Ne  pridaje  eksplicitno  nikakva  prava  bilo  kojoj  nekatoličkoj  religiji  koja 
zapravo  postoji. 

S  druge  strane,  istina  je  da  pri  objašnjavanju  naravnog  prava  na  vjersku  slobodu 
dokument  govori  o  religijama  u  množini.  Pa  ipak,  nikada  ne  spominje  koje  one 
mogu  biti.  Stoga  je  moguće  smatrati  daje  ovaj  račun  o  tom  naravnom  pravu 
potpuno  izdvojen  iz  svijeta  kakav  on  u  stvari  jest  i  jednostavno  govori  o  onome  što 
proizlazi  iz  ljudske  prirode  kao  takve.  Što  pod  time  mislim?  Da  Svemogući  Bog 
nije  odlučio  objaviti  se  i  da  čovjek  nije  stradao  od  posljedica  istočnoga  grijeha, 
ljudi  bi  mogli  uspostaviti  različite  religije  zbog  njihove  prirođene  inteligencije  i 


pobožnosti.  U  tom  bi  slučaju  različite  religije  mogle  imati  različite,  prirodno 
spoznatljive  istine  o  Bogu  i  čovjeku  i  mogle  bi  te  istine  izraziti  u  različitim 
kultovima.  Svaka  od  ovih  religija  tada  bi  imala  pravo  na  javno  samoizražavanje 
zbog  čovjekova  naravnog  prava  na  vjersku  slobodu.  I  tekst  Dignitatis  Humance  ne 
obvezuje  nas  prihvatiti  išta  više  od  toga.  U  vezi  s  time,  možemo  napomenuti  da  nije 
bilo  uobičajeno  da  crkveno  učitelj stvo  govori  o  „religiji"  kao  ne  samo  o  katoličkoj 
vjeri,  nego  i  o  zbilja  postojećim  nekatoličkim  religijama.  Stoga,  budući 
da  Dignitatis  Humance  ne  najavljuje  promjenu  ovog  tradicionalnog  načina 
govorenja,  slobodni  smo  pretpostaviti  da  ga  slijedi  i  da  se  riječ  „religija"  u 
Deklaraciji  odnosi  ili  na  katoličku  vjeru  ili  na  religije  koje  bi  prirodna  pobožnost 
čovjeka  mogla  uspostaviti  u  odsutstvu  Božje  objave. 

Što,  naposlijetku,  s  prigovorom  da  koncilski  oci  nisu  rekli  daje  njihovo  značenje 
takvo?  Uz  svo  poštovanje  časnim  očima,  tvrdim  daje  zakučastost  u  tekstu 
Dignitatis  Humance  takva  da  bi  im  bilo  teško  reći  što  je  točno  njihovo  značenje. 
Sigurno  je  to  da  dokument  ne  bi  prošao  da  Pavao  VI.  nije  umetnuo  frazu  o  tome 
kako  ništa  nije  promjenjeno  u  „tradicionalnom  učenju  o  dužnosti  društava 
prema  Crkvi  Kristovoj"  jer  dok  se  to  nije  dogodilo,  gotovo  je  trećina  koncilskih 
otaca  odbila  glasati  za  njega.  Stoga  se  čini  razumnim  koristiti  ovu  frazu  kao 
svojevrsan  hermeneutički  ključ  za  objašnjavanje  ostatka  deklaracije.  Ja  sam 
argumenirao  zašto  ovo  „tradicionalno  učenje"  isključuje  ideju  naravnog  prava  na 
javnu  slobodu  za  one  koji  prakticiraju  nekatoličke  religije.  Tako  sam,  pokušavši 
pomiriti  ovo  s  ostatkom  Dignitatis  Humance,  iznio  da  se  fraza  o  „dužnim 
granicama"  mora  koristiti  tako  da  isključuje  sve  doista  postojeće  nekatoličke 
religije.  Naravno,  ovo  je  puno  drugačije  tumačenje  Dignitatis  Humance  od 
uobičajenog  tumačenja,  ali,  po  mom  vrlo  pogrješivom  mišljenju,  ne  vidim  niti 
jedan  drugi  način  pomirivanja  dokumenta  s  katoličkom  tradicijom. 

Bilješke 

[1]  S  druge  strane,  neki  autori  su  propitivali  je  li  Dignitatis  Humance  u  pravom 
smislu  spis  učiteljstva.  To  argumentiraju  ovako:  Prvi  vatikanski  koncil  učio  je  da 
uloga  učiteljstva  nije  iznositi  na  vidjelo  nove  nauke,  nego  očuvati  što  je 
predano.  Dignitatis  Humance  ne  tvrdi  daje  vjerska  sloboda  nauk  sadržan  u  objavi  i 
prenošen  od  apostolskih  vremena.  Najviše  što  tvrdi  je  da  je  on  ,,u  suglasju"  s 
objavom  jer  proizlazi  iz  dostojanstva  ljudske  osobe,  dostojanstva  koje  jest 
proglašeno  u  objavi.  Ali  ukoliko  glasnik  učiteljstva  uči  nauk,  ali  se  uzdržava  tvrditi 
da  je  to  dio  predaje  prenošene  od  apostola,  argument  kaže  da  se  glasnik  ne 
ponaša  kao  glasnik  učiteljstva,  već  samo  kao  teolog  ili  teološka  skupina  i  tako 
njegovo  učenje  ne  obvezuje  vjernike  na  pristanak  (kao  što  se  vidi  u  tekstu,  ja  nudim 
drukčiji  prijedlog  rješavanja  očigledne  napetosti  između  Drugog  vatikanskog 
koncila  i  ranije  predaje.) 

Izvor:  http://www.christendom-awake.org/pages/thomas-crean/religious-liberty.htm 


